Klas van 2020 in die kollig: Werner Fourie van Hoërskool Eldoraigne | AWSUM School News }
Home›Regional News›Gauteng Pretoria›Centurion› Klas van 2020 in die kollig: Werner Fourie van Hoërskool Eldoraigne
Klas van 2020 in die kollig: Werner Fourie van Hoërskool Eldoraigne
AWSUM gesels met Werner Fourie van Hoërskool Eldoraigne se eerstespan hokkie. Hy speel 'midfielder'.
Dit is vir my baie hartseer dat die sportjaar verlore is, aangesien dit ons laaste skool sportjaar is en die laaste keer wat ek in dieselfde span sou wees saam vriende vanaf graad 8. Ek is ook hartseer omdat dit omtrent die eerste jaar is wat ons so baie wedstryde in die jaar sou speel. Ek wou nie dadelik glo dat die sportjaar verby is nie en het gehoop ons kan weer speel, maar toe besef ek die kanse dat ons weer wedstryde gaan speel is baie skraal, en ek vrede daarmee gemaak omdat ek geweet het ek kan niks aan dit doen nie.
Ek het die meeste uitgesien vir die KES toernooi die paasnaweek en die Classic Clash omdat beide van daai ons laaste een sou wees en dis 'n groot geleentheid om daar te kan speel vir mens se skool. Ek het ook uitgesien vir al die harde wedstryde, want ek weet ons span was reg vir enige opponent en ons "coach" het ons koppe reg gekry en gesê ons moet net ons beste gee, want ons het niks om te verloor nie.
Ons sou elke wedstryd ingaan as die "under-dogs" wat ons eintlik gemotiveer het om harder te speel. Hierdie jaar het ons nie na die aantal doele gekyk na 'n wedstryd nie, maar ons het meer gekyk of ons, ons wedstryd plan ordentlik kan uitvoer en dan net elke keer te verbeter op dit. Ek dink ons taaiste teenstander sou Pretoria Boys' High wees, aangesien hulle nog altyd geken word vir hulle goeie hokkie en ons vorder elke jaar beter teen hulle.
Ek sou sê dat die publiek het uitgemis op Quinton Hollenbach. Hy speel altyd sy hart uit en sy hokkievaardighede is beter as almal wat ek ken en mens sien 'n paar keer in 'n wedstryd hoe 4 opponente hom probeer keer, maar hy breek steeds deur.
Dit is vir my spesiaal om vir Hoërskool Eldoraigne se eerstespan uit te draf, omdat ek weet die jonger grade kyk op na ons en ons is besig om 'n kultuur te skep by die hokkie dat al die spanne mekaar ondersteun in wat hulle doen.
My beste herinnering op die hokkieveld was toe ons toer na Oos-Londen om aan 'n toernooi deel te neem waar ons 6 wedstryde van Donderdag tot Sondag gespeel het. Dit was goeie herinneringe, omdat ons kon voel hoe ons na elke wedstryd verbeter het en na 'n paar wedstryde het ons klaar mekaar geken en soos 'n span gespeel, Na daardie naweek was ons reg vir enige span wat ons sou teëkom deur die loop van die jaar.
Ek sou Hoërskool Eldoraigne aanbeveel omdat ons "coach" Richard Pautz verskriklik baie moeite doen vir die hokkie by ons skool. Ons oefen nie net op die veld nie, maar as ons van die veld af is praat ons oor ons wedstrydplanne en hoe om te verbeter. Al was dit "lockdown " het ons steeds sessies op Zoom om te kan praat oor ons hokkieplanne. Akademies sou ek die skool aanbeveel omdat ons skool nie net teruggestaan het nie, maar planne beraam het hoe om dit te oorkom en ons het dit suksesvol gedoen na afloop van al die moeite wat die skool gedoen om elke leerder op Teams te kry sodat ons normaal kan aangaan met onderrig.
My fokus vir die res van 2020 is om steeds oefening in te kry, normaal aangaan met my akademiese jaar en nie te fokus op goed wat buite my beheer is nie, maar oor goed waaraan ek wel iets kan doen.
My planne vir 2021 is om by die Universiteit van Pretoria te gaan studeer en dan ook deel word van 'n koshuis en koshuishokkie te speel.
My boodskap vir my spanmaats is dat ek net wil dankie sê vir die 8 wedstryde wat ons wel in 3 weke kon speel en dat ons saam kon lag oor situasies en grappe maak en ook saam gefrustreerd kon raak by harde oefeninge en party wedstryde. Ek hoop ons kan in die jare wat voorlê weer saam in 'n span speel.